Anzanigo

Anzanigo (en castellano Anzánigo) ye un lugar aragonés perteneixient a o municipio de Candarenas, situato en a comarca de l'Alto Galligo (provincia de Uesca), en a clamata Galliguera.

A suya población ye de 33 habitants.

 Cheografía 
Ye situato en a ribera ezquierda d'o río Galligo, a lo nord-este de l'entibo d'a Penya, a 594 metros d'altaria sobre o livel d'a mar, y a una distancia de 52 km d'a ciudat de Uesca, a capital d'a suya provincia.

 Etimolochía 
O lugar prene o nombre de l'antigo puent romano que bi heba en iste puesto y que yera dito en latín Anzanvs. Hue en ixe puesto se i troba un puent medieval. Chunto a lo puent encara se conserva parti de l'antiga vía romana Zaragoza-Biarn.

 Historia 
Seguntes Agustín Ubieto Arteta, a primera cita d'o lugar ye en 1037, recullita en a obra d'Eduardo Ibarra y Rodríguez Documentos correspondientes al reinado de Ramiro I (1034-1063) (en Colección de documentos para el estudio de la Historia de Aragón, I Zaragoza, 1904), y documenta as formas Ançanego, Anzanecho, Anzaneco, Andizaniku, Andiçanicu, Anteçaneco, Antecannecco y Antezaneco. Ubieto Arteta, Agustín: Toponimia aragonesa medieval, Valencia, 1972.

En 1972, l'antiguo termin municipal d'Anzanigo se disgregó: a mayor parte s'adhibió a Candarenas, encara que o lugar de Centenero y o suyo termin s'adhibió a o municipio d'As Penyas de Riglos, seguntes o Decreto 3389/72, de 30 de noviembre, publicato en o Boletín Oficial del Estado numero 299, de 14 d'aviento.

 Molimentos 
A suya ilesia parroquial adedicata a Santa Agueda Virchen y Mártir ye d'o sieglo XVIII.

Destaca tamién l'ermita romanica d'a Virchen d'Izarbe d'o sieglo XII u XIII. A imachen romanica d'a Virchen d'Izarbe ye alzata HUE en a ilesia parroquial.

L'atra ermita situata amán d'o lugar ye la de Santa Isabel, tamién romanica.

 Fiestas 
 11 de mayo en Honor a la Virchen d'Izarbe se Celebra una romería.
 Primer sabado de chunio, romería enH honor a la Virchen d'os Ríos.
 13 de chunio, Sant Antón, fiestas patronals.

 Referencias 

Categoría:Lugars de Candarenas
Categoría:Lugars d'a provincia de Uesca
Categoría:Localidaz d'a diocesi de Uesca en l'Alto Galligo